สวัสดี​ค่ะพอดีอยากถามว่าการที่ริมฝีปากเราแห้งตึงและลอกบ่อยเกิดจากอะไรเหรอค่ะและจะรักษายังไงเหรอค่ะ
สวัสดีค่ะ สาเหตุของการเกิดปากแห้ง ลอก อาจเกิดจาก1. อากาศที่แห้ง มีลมพัดแรง ทำให้ริมฝีปากขาดความชุ่มชื้น2. การดื่มน้ำน้อย ร่างกายขาดน้ำ3. การเลียริมฝีปากบ่อยๆ4. การระคายเคืองจากสารเคมีต่าง ๆเช่น จาก ลิปสติก ยาสีฟัน น้ำยาบ้วนปาก เป็นต้น5. ภูมิแพ้ผิวหนัง6. แพ้อาหารที่ทาน7. ผลข้างเคียงจากการใช้ยาบางชนิด เช่น ยารักษาโรคซึมเศร้า ยารักษาความดันโลหิตสูง ยาแก้แพ้ ยาลดน้ำมูก เป็นต้น8. การสูบบุหรี่ในเบื้องต้น ควรพยายามดื่มน้ำมากๆ ไม่เลียหรือเม้มริมฝีปาก หลังจากทานอาหารเสร็จควรบ้วนปากรวมถึงริมฝีปากด้วย พยายามหลีกเลี่ยงการใช้การทาลิปสติกโดยไม่จำเป็น สำหรับลิปบาล์มหรือลิปมัน ควรเลือกที่ไม่ผสมสี กลิ่นและสารกันเสีย และใช้เมื่อปากแห้งมากจริงๆ เท่านั้น การใช้บ่อยๆ อาจทำให้ยิ่งแห้งมากขึ้นแทน หลีกเลี่ยงการใช้ยาสีฟันและน้ำยาบ้วนปากที่รุนแรง เป็นต้น